64. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ   ΚΑΙ  ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩ.. Αριθ. Α.Π.οικ.967/Φ.10150  της 10/23 Μαρτ. 1993 (ΦΕΚ Β΄ 186)  (Διόρθ. σφαλμ. στο ΦΕΚ Β΄ 288/27-4-93) Δημιουργία Εθνικού Γενικού Μητρώου    Ασφαλισμένων – Δελτία απογραφής. Έχοντας υπόψη: 1. Τις  διατάξεις του άρθρ.64 του Νόμ.2084/1992 (ΦΕΚ 165) « Αναμόρφωση της Κοινωνικής Ασφάλισης και άλλες διατάξεις». 2.Την ανάγκη για βελτίωση της παρεχόμενης εξυπηρέτησης προς τους ασφαλισμένους και τους συνταξιούχους με την δημιουργία και τήρηση μηχανογραφικά των Εθνικών Γενικών Μητρώων  Συνταξιούχων και Ασφαλισμένων. 3.Την αρ. Υ.1847/1078399/1182/0001/1992 (ΦΕΚ 525/Β/92) απόφαση του Πρωθυπουργού και του Υπουργού Οικονομικών για την ανάθεση των αρμοδιοτήτων στους Υφυπουργούς, αποφασίζουμε: 35.Α.αα.59-64 Υπουργείο Υγείας και Πρόνοιας    Άρθρ.1.-Στη Γενική Γραμματεία Κοινωνικών Ασφαλίσεων του Υπουργείου Υγείας,Πρόνοιας και Κοινωνικών Ασφαλίσεων τηρείται μηχανογραφικά Εθνικό Γενικό Μητρώο όλων των ασφαλισμένων, συνταξιούχων και εργοδοτών της χώρας. Σε πρώτη φάση υπάγονται οι εργαζόμενοι που για πρώτη φορά από 1.1.1993 ασφαλίζονται σε φορείς Κύριας Ασφάλισης,στο Δημόσιο και στον Ο.Λ.Π. Για τη δημιουργία του μητρώου αυτού όλοι οι παραπάνω φορείς υποχρεούνται να συγκεντρώνουν, σύμφωνα με την παρ.2 του άρθρ.64 του Νόμ.2084/92, τα ειδικά απογραφικά δελτία, τα οποία συμπληρώνονται από τους ασφαλισμένους και ελέγχονται από τα αρμόδια όργανα του ασφαλιστικού φορέα. «Για τους δημοσίους υπαλλήλους αρμόδιες για τη συγκέντρωση των δελτίων είναι οι Υπηρεσίες Υγιεινής του Υπουργείου Υγείας, Πρόνοιας  και Κοιν..Ασφαλίσεων που εδρεύουν στις κατά τόπους Νομαρχίες. Ειδικά για τους στρατιωτικούς αρμόδια για την συμπλήρωση και την συγκέντρωση των δελτίων είναι τα Γενικά Επιτελεία των Κλάδων των Ενόπλων Δυνάμεων και η διεύθυνση προσωπικού του Λιμενικού  Σώματος.». Η τρίτη  μέσα σε «» παράγραφος αντικαταστάθηκε ως άνω από την με αριθ. ΟΙΚ.208/Φ10150/19 Ιουλ.-4 Αυγ.1995 (ΦΕΚ Β 684) απόφ. Υπ.Εθν.΄Αμυνας, Οικονομικών, Υγ.Πρόν. και Κοιν.Ασφαλ. και Εμπορ. Ναυτιλίας. Για τους τακτικούς υπαλλήλους που συνταξιοδοτούνται από το Δημόσιο και έχουν φορέα ασθένειας το Ταμείο Υγείας Δημοτικών και Κοινοτικών Υπαλλήλων υπόχρεη για τη συγκέντρωση των απογραφικών δελτίων ορίζεται η κεντρική υπηρεσία του Τ.Υ.Δ.Κ.Υ. Τα δελτία αυτά αποστέλλονται από τους υπόχρεους στο τέλος κάθε μήνα, στο ΚΗΥΚΥ, το οποίο αφού τα επεξεργαστεί,  δημιουργεί μητρώο, χορηγεί τον Αριθμό Μητρώου Κοιν.Ασφάλισης (ΑΜΚΑ) και υποβάλλει στη Γενική Γραμματεία Κοινωνικών Ασφαλίσεων όλα τα στοιχεία που απαιτούνται για την τήρηση του Εθνικού Γενικού Μητρώου Ασφαλισμένων. Κάθε εργαζόμενος που εισέρχεται από 1.1.1993 και μετά για πρώτη φορά στην παραγωγική διαδικασία κατά την εγγραφή του στα μητρώα του φορέα κύριας ασφάλισης ή του Τ.Υ.Δ.Κ.Υ. συμπληρώνει το απογραφικό δελτίο για την απονομή του Αριθμού Μητρώου Κοινωνικής Ασφάλισης. «Για του δημοσίους υπαλλήλους το απογραφικό δελτίο συμπληρώνεται κατά την ανάληψη της υπηρεσίας και αποστέλλεται στη διεύθυνση Υγιεινής του Υπουργείου Υγείας,Πρόνοιας και Κοινωνικών Ασφαλίσεων που εδρεύει στις κατά τόπους Νομαρχίες μαζί με τα δικαιολογητικά για την έκδοση του βιβλιαρίου ασθενείας. Ειδικά για τους στρατιωτικούς τα απογραφικά δελτία θα συμπληρώνονται από την ημερομηνία απόκτησης του δικαιώματος ασφάλισης στο Δημόσιο για κύρια σύνταξη και θα αποστέλλονται με μέριμνα των Γενικών Επιτελείων των Ενόπλων Δυνάμεων και της διεύθυνσης προσωπικού του Λιμενικού Σώματος στη Γενική Γραμματεία Κοινωνικών Ασφαλίσεων. Σε περίπτωση που τα απαιτούμενα στοιχεία για την δημιουργία του Εθνικού Γενικού Μητρώου και την απόδοση του Αριθμού Μητρώου Κοινωνικής Ασφάλισης συμπεριλαμβάνονται στα μηχανογραφικά αρχεία κάθε Κλάδου των Ενόπλων Δυνάμεων και του Λιμενικού Σώματος, είναι δυνατόν να μη συμπληρώνονται  απογραφικά δελτία αλλά τα στοιχεία των στρατιωτικών να αποστέλλονται στην Γενική Γραμματεία Κοινωνικών Ασφαλίσεων με μαγνητικό μέσο.». Η μέσα σε «» έβδομη παράγραφος αντικαταστάθηκε ως άνω από την με αριθ.ΟΙΚ.208/Φ10150/19 Ιουλ.-4 Αυγ.1995 (ΦΕΚ Β 684) απόφ. Υπ.Εθν.Άμυνας, Οικονομικών, Υγ. Πρόν. και Κοιν.Ασφαλ. και Εμπορ.Ναυτιλίας. Την ίδια υποχρέωση έχουν οι ανωτέρω ασφαλισμένοι όταν αλλάζουν ασφαλιστικό φορέα. Ο τύπος και το περιεχόμενο  του απογραφικού δελτίου επισυνάπτεται στην απόφαση ως παράρτημα. Βλέπε την με αριθ.Οικ.48/Φ10150/4-18 Φεβρ.1994 (ΦΕΚ Β 109) απόφ.Υπ.Υγ.Πρόν.και Κοιν.Ασφαλίσεων, κατωτ.αριθ.69, με την  οποία τα απογραφικά δελτία ενσωματώθηκαν σ’ ένα  έντυπο με τον τίτλο «Δελτίο Αναγγελίας Εγγραφής, Μεταβολών και Απώλειας Κάρτας Κοινωνικής Ασφάλισης». Άρθρ.2.- Η Γενική Γραμματεία Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων εκδίδει την Κάρτα Κοινωνικής Ασφάλισης στην οποία αναγράφεται ο  αριθμός μητρώου κοινωνικής ασφάλισης και το ονοματεπώνυμο του ασφαλισμένου και είναι υπεύθυνη για την αποστολή της κάρτας στους δικαιούχους και την αντικατάστασή της σε περίπτωση απώλειας. Ο Αριθμός Μητρώου αποτελείται από 11 χαρακτήρες και χωρίζεται σε τρία τμήματα: α) την ημερομηνία γέννησης, β) τον αύξοντα αριθμό εγγραφής στο μητρώο στην ίδια ημερομηνία γέννησης και γ) ένα χαρακτήρα ελέγχου. Κάθε ένα από τα τρία αυτά τμήματα αναλύεται ως εξής: α. ΗΜΕΡΟΜΗΝΙΑ ΓΕΝΝΗΣΗΣ α. 2 αριθμ. χαρακτήρες για την ημέρα γέννησης. β. 2 αριθμ. χαρακτήρες για τον μήνα γέννησης. γ. 2 αριθμ. χαρακτήρες για το έτος γέννησης. β. ΑΥΞΩΝ ΑΡΙΘΜΟΣ Ο αύξων αριθμός είναι 4ψήφιος αριθμός μέσα στην ημερομηνία γέννησης. Προκειμένου για άνδρες ο αριθμός αυτός είναι περιττός και για γυναίκες άρτιος. γ. ΧΑΡΑΚΤΗΡΑΣ ΕΛΕΓΧΟΥ Ο χαρακτήρας ελέγχου ο οποίος είναι μονοψήφιος υπολογίζεται από τα προηγούμενα δύο τμήματα του Αριθμού Μητρώου Κοινωνικής  Ασφάλισης, βάσει συγκεκριμένου λογαρίθμου.  (Μετά τη σελ.38,166(α) Σελ. 38,167 Τεύχος 1302 Σελ. 55 Υπουργείο Υγείας και Πρόνοιας 35.Α.αα.64    Άρθρ.3.-1. Οι δαπάνες για την έκδοση της κάρτας και την αμοιβή των εργασιών του ΚΗΥΚΥ για την επεξεργασία των στοιχείων βαρύνουν τον Λογαριασμό Βελτίωσης Κοινωνικής Ασφάλισης. 2. Από την εφαρμογή της απόφασης αυτής δεν προκαλείται δαπάνη σε βάρος του Κρατικού Προϋπολογισμού. Προκαλείται όμως δαπάνη που θα βαρύνει τον  Λογαριασμό Βελτίωσης Κοινωνικής Ασφάλισης που τηρείται στη Γενική Γραμματεία Κοινωνικών Ασφαλίσεων, η οποία υπολογίζεται ότι θα  ανέλθει σε  δραχ.50.000.000 περίπου για το  1993. 3. Η ισχύς της παραπάνω απόφασης αρχίζει από 1.1.1993. Για την επέκταση των οριζομένων στις παραπάνω αποφάσεις και στους συνταξιούχους, που συνταξιοδοτήθηκαν πριν την 1.1.1994 (παλαιοί συνταξιούχοι) βλέπε την με αριθ.Οικ.635/Φ10150/19 Μαρτ.-2 Απρ.1996 (ΦΕΚ Β 211), απόφ.Υπ.Οικ.και Εργασίας και Κοιν.Ασφαλίσεων, κατωτ.αριθ.79.

[Source: greek_legal_code_raptarchis | Tokens: 6027]